இந்த ஊருக்கு 85% போக்குவரத்து வசதிகளை தமிழ்நாடு அரசுப் போக்குவரத்துக் கழகம் வழங்குகிறது. திருப்பத்தூர் நகரமானது, இந்தியாவின் முக்கிய நகரங்களுடன் சாலை மற்றும் இரயில் மூலம் நன்கு இணைக்கப்பட்டுள்ளது. சென்னை முதல் கிருஷ்ணகிரி (வழியாக) நாட்டறம்பள்ளி வரை தேசிய நெடுஞ்சாலை 46 (என்.எச் 46) நகரத்தின் புறநகர்ப் பகுதி வழியாக செல்கிறது. இந்நகரமானது சென்னை 224 கி.மீ, பெங்களூரு 136 கி.மீ, சேலம் 118 கி.மீ, வேலூர் 90 கி.மீ, ஆகிய நகரங்களை வெவ்வேறு திசைகளில் பிரிக்கிறது. பெங்களூர் நகரிலிருந்து கிருஷ்ணகிரி வழியாக பெரும்பாலன பேருந்துகள் இந்நகரத்தை வந்தடைகிறது. இங்கிருந்து சென்னை, வேலூர், அரூர், சேலம், பெங்களூர், திருவண்ணாமலை மற்றும் விழுப்புரம் ஆகிய நகரங்களுக்கு அடிக்கடி பேருந்துகள் இயக்கப்படுகிறது.

திருப்பத்தூர் இரயில் நிலையம் தென்னக இரயில்வேயின் நிர்வாக கட்டுப்பாட்டில் உள்ளது. இது பேருந்து நிலையத்திலிருந்து 2 கி.மீ. தொலைவில் உள்ளது. இங்கிருந்து வடக்கு பகுதியில் சென்றால் ஜோலார்பேட்டை சந்திப்பு 8 கி.மீ தொலைவில் மற்றும் தென்மேற்கு பகுதியில் சென்றால் மொரப்பூர் இரயில் நிலையமும், இதற்கு அடுத்துள்ள இரயில் நிலையங்கள் ஆகும். ஜோலார்பேட்டை இரயில் சந்திப்பு இதற்கு அருகாமையில் இருப்பதால் சில விரைவு இரயில்கள் மட்டுமே இங்கு நிறுத்தப்படுகின்றன.

அருகிலுள்ள விமான நிலையங்கள் சேலம் (105 கி.மீ) மற்றும் வேலூர் வானூர்தி பயிற்சி நிலையம் (85 கி.மீ), அருகிலுள்ள சர்வதேச விமான நிலையங்கள் பெங்களூரு (135 கி.மீ) மற்றும் சென்னை (225 கி.மீ) ஆகிய விமான நிலையங்களாகும்.

மக்கள் வகைப்பாடு
நகராட்சி நிர்வாகம் மற்றும் அரசியல்
வரலாறு
போக்குவரத்து